Rioolvuil in strate ontstel Carletonville | Netwerk24
In Carletonville moet sommige inwoners deur rioolwater loop om by hul motors uit te kom.
So sê Ben van der Berg, VF Plus-raadslid in Merafong.
“Dié scenario het Maandagoggend vir die soveelste keer in Suidstraat afgespeel toe rioolwater in die strate en op sypaadjies afgestroom het.
“In sekere gevalle het die rioolwater in mense se erwe ingevloei,” sê Van den Berg.
“Die munisipaliteit kry telkens die situasie in bedwang, maar dit is van korte duur.
“Ná maande is die riool-stelsel tans weer verstop.
“Niks word gedoen om ou pype te vervang nie.”
Hy sê dit hou ’n gesondheidsrisiko vir mens en dier in.
Meer oor: Carletonville